NaiveNeuron/SloPal huggingface dataset:
Grendel, Gábor, podpredseda NR SR (2022-02-25):
V rozprave teraz vystúpi pán poslanec Osuský, pripraví sa ako posledný písomne prihlásený pán poslanec Kéry.
Simon, Zsolt, minister pôdohospodárstva a rozvoja vidieka SR (2011-09-14):
Z uvedených dôvodov je pochopiteľné, že takýmto spôsobom dnes tu vedieme túto diskusiu. Ja sám za seba musím povedať, že som ju očakával trošku skôr, lebo som očakával, že abstinenčné príznaky práve v laviciach SMER-u sa prejavia skôr. Najväčším nedostatkom Ivety Radičovej je jej skutočnosť viesť trpezlivo rokovania s partnermi, byť otvorená na riešenie problémov a mať vysoké morálne hodnoty, ktoré vám nie sú asi blízke. Vďaka týmto vlastnostiam Iveta Radičová dokázala spojiť vládnu koalíciu, nech už ju nazývate, či sme štyria, alebo šiesti, to je absolútne jedno. Dokázala vytvoriť vám zrkadlo a vytvoriť alternatívu a tým vás vytesniť do politickej opozície. Treba si úprimne povedať, že dnes toto vaše vystúpenie, ktoré tu počúvame večer od piatej, je ničím iným, len plač za mocou a vládou, ktorá vám ušla, plná káuz a plná strát peňazí daňových poplatníkov, o ktoré sme prišli. V čase krízy každý jeden cent z lacno predanej emisie by pomohol štátnemu rozpočtu, pomohol dôchodcom, ale, samozrejme, už nepomôže, pretože niekto to nezvládal. Svojimi morálnymi hodnotami Iveta Radičová dokázala a dokazuje každým dňom viesť rokovania v rámci tejto vládnej koalície a nachádzať riešenia. Áno, nie je to autokratívne riešenie, nie je to riešenie, že príde predseda vlády, predseda strany a povie, že bude to tak a komu sa nepáči, môže odísť. Áno, toto je typické pre ľavicu. Pre tú demokratickú časť je asi bližšie viesť otvorený dialóg. My ten otvorený dialóg zvládame. Možnože je to dlhšie, ale som presvedčený, že výsledok tejto otvorenej, tohto otvoreného dialógu je pre túto krajinu násobne alebo násobne viac prospešný ako riešenie autokratického prístupu. Nechcem dlho rečniť, pretože sme už tu dlho, ale musím úprimne povedať, že táto vláda robí v prospech občanov Slovenskej republiky všetko to, čo sa len dá. Hľadáme pomoc tým, ktorí sú nezamestnaní, dlhodobo nezamestnaní, žijú na vidieku, a to aj takými programami, ktoré ani sociálne podniky neboli schopné rozbehnúť, pretože boli zamerané len na transformovanie európskych zdrojov niekomu inému. My vytvárame priestor v preventívnych protipovodňových opatreniach, kde sú zamestnané tisícky ľudí, ale taktiež chránime domáci trh a podporujeme domáce produkty. Každý z nás aj v tejto vládnej koalícii, ale aj v opozícii, ale aj vtedy, keď ste vy boli vo vláde, robí chyby. Iveta Radičová je premiérka, ktorá bola a je schopná stmeľovať túto vládnu koalíciu. Vážená opozícia, musí vám povedať, že mám pre vás jednu zlú správu na dnešné ráno. Iveta Radičová má plnú podporu strany MOST – HÍD a zostane premiérkou a vy zostanete v opozícii. Ďakujem. (Potlesk.)
Danko, Andrej, predseda NR SR (2019-05-20):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ak nie, ukončujem možnosť prihlásenia do rozpravy a vyhlasujem rozpravu za skončenú. Chce k rozprave zaujať stanovisko pani navrhovateľka? Ďakujem. Nie. Pán spravodajca? Nech sa páči.
Paška, Pavol, predseda NR SR (2013-09-10):
Pán poslanec Kadúc.
P. Hrušovský, predseda NR SR: (2003-05-21):
(Hlasovanie.) 134 prítomných, 36 za, 51 proti, 46 sa zdržalo, 1 nehlasoval. Návrh sme neschválili.
Ďuriš Nicholsonová, Lucia, podpredsedníčka NR SR (2017-05-19):
Vyhlasujem všeobecnú rozpravu k tomuto bodu za skončenú. Chcem sa opýtať pána navrhovateľa, či v záverečnom slove chce vystúpiť? Áno, je tomu tak. Nech sa páči.
Kyselica, Lukáš, poslanec NR SR (2022-10-06):
Ďakujem veľmi pekne, pani predkladateľka. Ako môžem potvrdiť, naozaj tento zákon sme robili spolu, ale hlavne sú to všetky podnety, ktoré idú od matrikárov. Sú to najväčšie aplikačné problémy, s ktorými sa stretávali na tých matrikách. A jedna z tých hlavných vecí, ktoré si spomínala, je naozaj odstránenie tej byrokracie. Keď je cirkevný sobáš, tak tí snúbenci dôjdu na hocijaké miesto aj mimo svojho trvalého bydliska. Tam sa dohodnú, keď ich farár zosobáši, tak vlastne do tých piatich dní pôjdu a zoberú toto uzavretie manželstva na matriku a to je všetko. Pri civilných sobášoch je tak, že v mieste trvalého bydliska si musíte ísť vybaviť delegačku, zaplatíte správny poplatok, ja neviem, ste mimo Bratislavy, potom dôjdete, ja neviem, že chcete byť zosobášení niekde v Bratislave na nejakej pamiatke, znova zaplatíte ďalší správny poplatok. Takže táto byrokracia zbytočná sa odstraňuje. A zároveň meníme alebo uvádzame, že ak je sobáš v zastúpení, áno, niečo také existuje u nás, tak bude potrebné uviesť ten dôležitý dôvod. Teraz je to tak, že sa to väčšinou zneužíva, keď nejaký z Thajska, z Nigérie alebo z nejakých krajín dôjdu, prejavia záujem sa zosobášiť, uvedú tento dôvod, nastúpi nejaký splnomocnenec alebo advokát a ten advokát za vás uzavrie manželstvo. Zneužíva sa takto rôzna azylová politika alebo tieto cudzinecké predpisy. Ďakujem.
Danko, Andrej, podpredseda NR SR (2024-09-17):
Ďakujem, pán minister. Dávam slovo spravodajkyni, ktorú určil navrhnutý gestorský výbor pre sociálne veci, Alene Novákovej. Nech sa páči.
Ďuriš Nicholsonová, Lucia, podpredsedníčka NR SR (2017-12-12):
S reakciou na faktické poznámky, pán poslanec Dostál.
Burian, Jozef, poslanec NR SR (2019-06-26):
Pán predsedajúci, dajte hlasovať o tom, aby sme predmetný návrh zákona pridelili výboru, ústavnoprávnemu výboru a výboru pre sociálne veci a za gestorský výbor určila výbor pre sociálne veci a výbory prerokovali tento návrh zákona do 6. septembra a gestorský do 9. septembra. Dajte, prosím, hlasovať.
Bugár, Béla, doterajší podpredseda NR SR (2012-04-04):
Jozef Buček.
Baránik, Alojz, poslanec NR SR (2018-10-16):
Ďakujem pekne, pán predsedajúci. V rozprave ako predkladateľ vystúpil kolega Martin Klus, a tak vás prosím, pán predsedajúci, aby ste dali hlasovať o tom, že Národná rada prerokuje návrh ústavného zákona v druhom čítaní.
Viskupič, Marián, poslanec NR SR (2022-03-17):
Pán predseda, keďže sme odhlasovali body zo spoločnej správy a hlasovali sme aj o podaných pozmeňujúcich a doplňujúcich návrhoch, dajte hlasovať o tom, že prerokovaný poslanecký návrh zákona prerokujeme v treťom čítaní ihneď.
Záhumenský, Marian, poslanec NR SR (2013-02-06):
Pokúsim sa do dvoch minút to ukončiť. Myslím si, že to je téma, o ktorej by sa dalo rozprávať veľmi veľa. Aj k tým poznámkam, ktoré tu odzneli, ešte jednu poznámku iba k SAPS-u a platobným nárokom. Práve vyplácanie peňazí na SAPS je to, že ich vyplácame na plochu bez ohľadu na to, či na tej pôde produkujeme, alebo neprodukujeme potraviny. Či pôdu len mulčujeme, alebo tam vytvárame pridanú hodnotu, či pôdu, či na tej pôde nikoho nezamestnávame, alebo tam vytvárame obrovské množstvo pracovných príležitostí. A preto je potrebné prejsť tú ťažkú cestu k platobným nárokom, aby sme znovu podporili aktívnych poľnohospodárov. Tých, ktorí produkujú pridanú hodnotu, tých, ktorí produkujú potraviny, tých, ktorí vytvárajú pracovné miesta, tých, ktorí robia zo Slovenska krajinu kultúrnu. Krajinu, v ktorej sa opláca žiť. Ďakujem pekne za pozornosť. (Potlesk.)
Bugár, Béla, podpredseda NR SR (2016-09-12):
Ďakujem. Prerušujem rokovanie o tomto bode programu. A teraz budeme pokračovať prvým čítaním o vládnom návrhu zákona, ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie, tlač 194. Pán minister, máte znovu slovo. Pán minister, máme tu jednu dôležitú vec. Dovoľte, aby som privítal z Detského domova Pečeňady deti, ktoré sú na balkóne. Aspoň uvidíte, ako rokujeme. Buďte vítaní v Národnej rade! (Potlesk.) A pán minister, teraz môžete začať. (Rokovanie o vládnom návrhu zákona, ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov , tlač 194.)
Tomanová, Viera, poslankyňa NR SR (2015-06-24):
Ďakujem pekne, pán predsedajúci. Pán poslanec Hlina, nedá mi, aby som nezareagovala na vás a moje vystúpenie sa bude týkať, samozrejme, aj pána Mihála. A vám sa ani nečudujem, pretože ste sa podrobne nevenovali tejto problematike, ale pán Mihál sa s tým stretol a taktiež pridával v rámci vianočného dôchodku a urobil mechanizmus, resp. navrhol mechanizmus, ktorý bol teda spravodlivejší z hľadiska zvýšenia príspevku. Ja považujem za potrebné zdôrazniť: Nejedná sa o vianočný dôchodok. Jedná sa o príplatok k vianočnému dôchodku. Každému dôchodcovi tých sto eur, ktoré sa teraz zvyšujú, a povedzme čím vyšší príjem, tým je nižšie to zvýšenie, ale tá priemerná náhrada dôchodku vo vyspelých krajinách sa pohybuje od 70 do 90 % z priemernej mzdy. My keď sme zavádzali vianočný príspevok, teda príplatok k dôchodku, tak sme išli do výšky 60 percent. To isté rešpektovala, tých 60 %, do výšky priemernej náhrady mzdy do 60 % išiel aj pán Mihál. To isté urobil aj minister Richter a ja si ho nesmierne ctím a vážim za to, že to urobil, pretože pre toho každého dôchodcu, a tí, čo majú najnižšie príjmy, majú najvyšší práve ten vianočný príplatok, aj tých dvanásť eur je nesmierne zaujímavých pri jednorazových nejakých výdavkoch, ktoré majú, či sú to okuliare, či sú to zlomené zubné protézy a podobne. Nechcem to rozoberať dopodrobna. Takže v každom prípade ja zastávam názor dokonca, že by mal postupne tento príspevok rásť. A môj názor je až do výšky aspoň životného minima. V tom prípade by to bol taký nejaký trinásty dôchodok, ktorý by tým starším ľuďom skutočne pomohol. Samozrejme, ja sa ešte veľmi krátko dotknem, pretože v roku 2008 sme zvyšovali, v roku 2009 rodinné prídavky, zavádzali sme daňový bonus... (Prerušenie vystúpenia časomerom.)
K. Tóthová, poslankyňa: (2002-03-21):
I. Presperín, podpredseda NR SR : Prosím, pán poslanec Hoffmann. A. Hoffmann, poslanec: Dovolím si poďakovať všetkým kolegom za to, že naozaj dôsledne plnia funkciu opozičných poslancov a na margo vystúpenia kolegyne Aibekovej. Pani kolegyňa, vy dosť dlho sedíte tu, aby ste vedeli, aký je protokol, aké sú zvyklosti pripravovania návštev u predsedu Národnej rady. Ďakujem. I. Presperín, podpredseda NR SR: Ďalej v rozprave vystúpi pán poslanec Ján Rusnák za klub SDK. Po ňom pán poslanec Gyurovszký ako posledný prihlásený za klub.
Glváč, Martin, podpredseda NR SR (2019-10-24):
S faktickou poznámkou traja poslanci. Končím možnosť prihlásiť sa. Pán poslanec Dostál.
Gröhling, Branislav, minister školstva, vedy, výskumu a športu SR (2021-04-30):
Pán Beluský, čo sa týka návrhu vysokých škôl, tak my sme ten návrh prezentovali rektorskej konferencii na základe tejto prezentácie, kde rektorská konferencia aj jednotliví ostatní aktéri reprezentácií, ktoré máme tri v rámci zákona, ale my sme oslovovali aj ďalšie, ktoré nie sú stanovené v rámci zákona, sa vyjadrovali k tomu. Bol tam, samozrejme, nejaký nesúlad, ktorý sme my vnímali, práve preto sme povedali, že vytvorí sa kontaktná skupina. Tá kontaktná skupina sa stretáva v nejakých pravidelno-nepravidelných intervaloch, myslím si, že má za sebou nejaké piate stretnutie, kde si vyjasňujú jednotlivé oblasti a v rámci týchto oblastí, ja predpokladám, že v priebehu, neviem, možno mesiaca-dvoch, že do leta budú mať vyčistené tieto veci, že na ktorých sa teda zhodneme stopercentne, na ktorých sa nezhodneme. A možno budeme ustupovať my z našej strany alebo budú ustupovať reprezentácie a asi tam budú aj nejaké veci, na ktorých sa nezhodneme úplne a následne sa rozhodneme, že či tieto veci vylúčime, aby sme mali novelu zákona o vysokých školách, aby prispela k kvalite vysokých škôl, alebo padne nejakým spôsobom nejaké rozhodnutie, ale ten proces stále prebieha. Pán Mizík, áno, uvedomujeme si tieto veci, čo sa týka špeciálnych pedagógov aj logopédov. Diskutovali sme s vysokými školami, ktorých sa to dotýka, tie nám garantovali nejakým spôsobom, že z toho veľkého objemu študentov, či už logopédov, špeciálnych pedagógov, alebo ostatných profesií, že kde je ten odhad, ktorý by mohol prísť do školstva, dostali sme sa niekde na sumu asi 80 ľudí ročne a takto nastavujeme aj ostatné investície. Ja viem, že je to veľmi málo, lebo 80 ľudí máte iba 80 škôl z tých 2 100, ktoré máme, 80 je nič, ale niekde musíte začať, aby sme vytvorili takú tú istotu mladým ľuďom, že keď pôjdu študovať na logopéda, keď pôjdu študovať odbor špeciálneho pedagóga, aby sa vedeli, aby mali istotu, že sa vedia dostať do jednotlivých škôl, že budeme garantovať finančné prostriedky. Pánovi predsedovi výboru Vašečkovi ďakujem. Pán Kočiš, vy ste spomenuli jednotlivé školy, ale my ich pomenujme, že sú to prioritne školy v... (Prerušenie vystúpenia časomerom.)
Grendel, Gábor, poslanec NR SR (2024-01-18):
Ďakujem za slovo. Keď človek nemá argumenty, začne osobne útočiť, to je obvyklá stratégia Roberta Fica. Urobil to študentovi právnickej fakulty, ktorý sa ničím neprevinil a chcel len zorganizovať verejnú diskusiu na tému zrušenia špeciálnej prokuratúry, a teraz toto isté urobil Robert Fico aj vo vzťahu k Zuzane Čaputovej. Namiesto toho, aby vysvetlil nejaké vecné dôvody, ktoré ho vedú, okrem toho, že je to mocenské rozhodnutie, ktoré ho vedú k zrušeniu špeciálnej prokuratúry, tak opäť nič iné nerobí, len osobne útočí a konšpiruje. Ale nielen prezidentka upozorňuje na to, čo tento zákon v skrátenom legislatívnom konaní spôsobí. Napríklad ešte v decembri minulého roka na to upozornil aj predseda Špecializovaného trestného súdu Ján Hrubala, ktorý povedal, že prokurátorom na krajských prokuratúrach pribudne po zrušení špeciálnej prokuratúry a prevzatí spisov na kraje 540 pojednávacích dní. Prokurátori z ôsmich krajských prokuratúr od Prešova po, cez Žilinu po Bratislavu a tak ďalej budú musieť chodiť na pojednávania do Banskej Bystrice a do Pezinka na Špecializovaný trestný súd. A ešte zacitujem Jána Hrubalu: „U nás sa pojednáva väčšinou od rána do večera. A keď ide prokurátor na pojednávania, nie je to len o tom, že tam sedí a trávi svoj pracovný čas. On musí ten pracovný čas tráviť so znalosťou spisu a ten si bude musieť prelistovať a naštudovať, pričom nie jeden spis u nás má desaťtisíce strán.“ Koniec citátu. A potom sa premiér Fico, minister Susko a generálny prokurátor Žilinka čudujú, že to rada prokurátorov kritizuje. Jasné, že to kritizuje, pretože to je nesystémové rozhodnutie.
Čislák, Viliam, minister zdravotníctva SR (2015-11-25):
Ďakujem pekne. Dobré ráno prajem všetkým. Vážená pani predsedajúca, ctené panie poslankyne, páni poslanci, návrhom zákona sa zo zákona č. 355/2007 Z. z. vypúšťa problematika prírodnej rádioaktivity v pitnej vode, ktorá bude upravená nariadením vlády Slovenskej republiky č. 354/2006 Z. z., ktorým sa ustanovujú požiadavky na vodu určenú na ľudskú spotrebu a kontrolu kvality vody určenej na ľudskú spotrebu. Návrhom zákona sa ďalej dopĺňa povinnosť poskytovať informácie obyvateľstvu zásobovanému vodou z individuálnej dodávky na webovom sídle Úradu verejného zdravotníctva Slovenskej republiky o monitorovaní rádioaktívnych látok v pitnej vode a opatreniach, ktoré je možné prijať na ochranu zdravia, ak existuje zjavné riziko možnej hrozby pre ľudské zdravie vyplývajúce z kvality takejto vody. Návrhom zákona sa zrušuje doterajšia posudzovacia činnosť výživových doplnkov podľa zákona č. 355/2007. Odstránenie posudzovania a povoľovania výživových doplnkov pred ich umiestnením na trh ako možnej bariéry voľného pohybu tovaru je v súlade s nariadením Európskeho parlamentu a Rady č. 764/2008, ktorým sa ustanovujú postupy týkajúce sa uplatňovania určitých vnútroštátnych technických pravidiel na výrobky. Návrhom zákona sa ďalej v článku II mení a dopĺňa zákon č. 145/1995 Z. z. o správnych poplatkoch v znení neskorších predpisov, ktorým sa zavádza správny poplatok za vykonanie opakovanej skúšky odbornej spôsobilosti a správny poplatok za podanie oznámenia o zložení a označovaní výživových doplnkov alebo nových potravín, ktoré sa umiestňujú na trh. Ďakujem pekne za pozornosť.
Danko, Andrej, podpredseda NR SR (2023-11-23):
83. Pán poslanec Mažgút.
Sárközy, Irén, poslankyňa NR SR (2019-11-28):
Pán predsedajúci, dajte, prosím, hlasovať o návrhu zákona ako o celku.
Počiatek, Ján, minister dopravy, výstavby a regionálneho rozvoja SR (2014-06-26):
Na obidve tie konštatácie vaše aj otázku platí stále tá istá odpoveď. Externý stavebný dozor na základe zmluvných vzťahov posúdi nároky tohto zhotoviteľa a realitu alebo reálnosť tých nárokov, ktoré vznášajú. Až na základe toho bude Národná diaľničná spoločnosť schopná vyhodnotiť tieto ich požiadavky. Je úplne evidentné, že ak nebudú schopní, alebo sa to uzavrie spôsobom takým, že nebudú schopní uznať tie dôvody predĺženia, tak bude musieť zareagovať, samozrejme, adekvátnym sankčným mechanizmom, ktorý je v zmluve stanovený. Ale je to otázka na dozor a akým spôsobom to vyhodnotí. Viete, že majú ešte možnosť eskalovať to aj na komisiu pre riešenie sporov, takže majú nejaké mechanizmy, ktorými vedia si to nárokovať. Bude to vyhodnotené. Ja v tento moment viac neviem. Môžem vám ešte povedať doplňujúcu informáciu, že Váhostav predložil tých žiadostí viac, viackrát boli zamietnuté, dopĺňané a momentálne je v procese posudzovania jedna z ďalších tých žiadostí, ktorá je vo väčších detailoch prezentovaná, že prečo by k tomu posunu termínu malo dôjsť. Ale v tento moment ešte ani dozor túto žiadosť nevyhodnotil. Ďakujem za slovo, skončil som.
Sulík, Richard, predseda NR SR (2010-10-13):
Prosím, prezentujte sa a hlasujte. (Hlasovanie.) Zo 145 prítomných poslancov hlasovalo 80 za, 0 proti, 65 sa zdržalo. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Teraz budeme hlasovať v prvom čítaní o vládnom návrhu zákona, ktorým sa mení a dopĺňa zákon č. 289/2008 Z. z. o používaní elektronickej registračnej pokladnice a o zmene a doplnení zákona Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov v znení neskorších predpisov a ktorým sa mení a dopĺňa zákon Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov . Spravodajcom je predseda výboru pre financie a rozpočet poslanec Jozef Kollár. Prosím, uveďte hlasovanie.
Pročko, Jozef, poslanec NR SR (2024-09-10):
Ďakujem pekne, že mám čas, výborne. Čas je veličina, ktorá sa nedá zaplatiť, takže som rád, že mám čas. Minister spravodlivosti nám tu vystúpil raz a tvrdil o tom, že máme byť slušní. A máme ministra, reagujem na vás, pán Mikulec, máme ministra vnútra, ktorý tu v tejto sále rozprával, že sme psychopati, blázni, šašovia, že sme primitívi. Nazval som pána Fica don Roberto a už som bol naozaj dobre že nie vynesený zo sály, takže treba trošku naozaj pristupovať rovnako, ale nemyslím si, že don Roberto je nejaká urážka niekoho, ale dobre, Robert Fico, budem hovoriť Robert Fico. Takže Robert Fico je ten, ktorý stojí za týmto všetkým. Robert Fico je ten, ktorý naozaj riadi aj políciu, prokuratúru, riadi všetkých. A vy ste tu rozprávali, pán Mikulec, o tom, že naozaj by to malo byť systémové, a systémové je spravodlivé. A toto nie je vôbec spravodlivé. Toto je naozaj len také amatérske plátanie niečoho, čo nemá so systémom nič spoločné. Malo by to byť spravodlivé, mali by všetci policajti, ktorí si čestne plnia svoju prácu, mali by byť všetci zaplatení rovnako, všetci by mali dostať podmienky rovnaké. Ale tu aj v tomto zákone len niektorí dostanú, ale tí, ktorí čestne pracujú, a už som tu hovoril vo svojej faktickej poznámke, tí, ktorí čestne pracujú, tí, ktorí sú čestní, tak tí sú preraďovaní, tí sú naozaj veľmi silne utláčaní, doslova a do písmena, a čestných policajtov táto vládna koalícia nepotrebuje. Nepotrebuje čestného policajta, ktorý bude vyšetrovať mafiánske praktiky politikov, potrebujú policajtov, ktorí sa budú báť a ktorí budú robiť to, čo chce Robert Fico.
Laššáková, Jana, podpredsedníčka NR SR (2015-12-09):
Na vystúpenie pani poslankyne nie sú faktické poznámky. Pani poslankyňa bola písomne prihlásená do rozpravy. Teraz dávam možnosť prihlásiť sa do rozpravy ústne. Do rozpravy ústne sa hlási pán poslanec Bublavý, pani poslankyňa Mezenská, Madej a Kondrót. Končím možnosť prihlásiť sa do rozpravy ústne. Nech sa páči, pán poslanec Bublavý, máte slovo.
Pellegrini, Peter, podpredseda NR SR (2020-05-19):
Pán poslanec, vyčerpali ste svoj čas, ktorý prislúcha pre ústne prihláseného.
Danko, Andrej, podpredseda NR SR (2024-02-15):
S reakciou poslanec Grendel.
Laššáková, Jana, podpredsedníčka NR SR (2014-03-20):
Nech sa páči, pán poslanec Abrhan, máte slovo. (Hlasy v sále.)
Remišová, Veronika, poslankyňa NR SR (2023-12-08):
Ďakujem. Ďakujem veľmi pekne, kolegovia, za konštruktívne faktické poznámky. Odpoviem na dve. Pán poslanec, myslím, Hazucha, ja rozumiem, ja rozumiem tej obave malých vlastníkov pôdy, to znamená, že maloroľníkov, ktorí reštituovali pozemky a teraz by mali dávať obrovské peniaze, ktoré ani nemajú na vyčistenie svojho pozemku. Ale ako hovorím, to sa, zákonom sa to dá veľmi dobre ošetriť. A ten rozdiel medzi práve takýmito drobnými roľníkmi alebo vlastníkmi pôdy a medzi obrovskými právnickými osobami, firmami s obrovským majetkom, tak myslím, že sa dá v zákone veľmi dobre špecifikovať, aj v pozmeňujúcom zákone pani Stohlová sa snaží tento problém konštruktívne vyriešiť. Druhú vec, ktorú som chcela povedať, to je, pán Lackovič, ďakujem veľmi pekne za konštruktívnu faktickú poznámku. Áno, ten problém pri prednostoch a pri vôbec organizácii verejnej správy, ktorá spadá pod ministerstvo vnútra, je dlhodobý a ak by sa mal riešiť, tak by sa mal riešiť komplexne vlastne reformou celej verejnej správy. A je úplne absurdné to, že máte okresný úrad, máte tam úsek životného prostredia, ktorý nezodpovedá svojmu ministrovi, ale patrí pod okresný úrad a v zásade tento model je veľmi nefunkčný. A potom sa stane to, že pri takýchto komplexných problémoch, ako je napríklad určenie znečisťovateľa alebo povinnej osoby, sa nikam nepohneme. Čiže je to problém, ktorý je dlhodobý a ktorý by bolo dobré riešiť, aby tá verejná správa fungovala naozaj, naozaj efektívne. A ako hovorím, pri envirozáťažiach špeciálne... (Prerušenie vystúpenia časomerom.)
Ledecký, Vladimír, poslanec NR SR (2021-05-06):
Vážený pán predsedajúci, pán predseda, tak... teda, vážení kolegovia, ďakujem za obsiahlu, komplexnú, nezávislú správu, správu plnú faktov a odporúčaní. Osobne ďakujem za kontrolu projektov najmenej rozvinutých okresov, ktorá sa konala za obdobie rokov 2016 až 2019. Každý projekt, ktorý v regióne vytvára príležitosti rozvoja, je potrebný. Preto vďaka, že vznikol aj tento projekt, aj keď sa potrebujeme výrazne vylepšiť. Vaša kontrola potvrdila to, čo sa zistilo aj analýzou na ministerstve. Projekty prideľované netransparentne, bez podmienok vytvárať pracovné miesta, financovanie nevyužiteľných stavebných dokumentácií, príliš veľká byrokracia procesov napriek malým zdrojom prideľovaným na tento účel. Ja vám snáď poviem príklad byrokracie, keď, aby sme mohli vyplatiť ten príspevok, tak najprv je potrebné urobiť akčný plán. Ten akčný plán robia ľudia z regiónov. Keď urobia ten akčný plán, ten akčný plán sa musí schvaľovať na ministerstve. Napriek tomu, že sa schváli, tak každý rok aktualizuje podľa potreby individuálnej. Následne prednosta okresného úradu vytvorí nejaký, nejaký výbor, ten výbor nemá pravidlá, na základe ktorých má byť vytvorený, individuálne si tam tých ľudí menuje. Následne, keď projekt prejde cez prednostu, cez výbor, cez ľudí, ktorých má zamestnaných na, na mini... na okresnom úrade originál na tento projekt, prichádza to do Bratislavy na ministerstvo, ktorý sa tomu projektu venuje, tento projekt sa ďalej posúva na radu vlády, odtiaľ ide na vládu, keď sa schváli na vláde, ide znova na ministerstvo, kde sa kontroluje, a následne sa so žiadateľmi podpisujú zmluvy. Napriek tomu, že tento, na tento projekt bolo toho roku vyčlenených 9 mil. euro. Zdroje sa nevyužívajú na rozvoj, ale na plátanie dier a havárií. Príklad toho je, že naozaj z tohto projektu za tie roky boli podporované opravy domu smútku, opravy múrov na cintorínoch, boli, samostatne hospodáriaci roľníci si kupovali traktory alebo v hoteloch sa vymieňalo kúrenie, alebo sa opravila strecha na obecnom úrade, či sa financovalo námestie, proste všetko a nič. Plátanie dier, a nie skutočný, skutočný rozvoj. Na ministerstve je pripravená novela zákona o najmenej rozvinutých okresoch. Už je po medzirezortnom pripomienkovacom konaní. V nej sú zapracované všetky, naozaj všetky nedostatky a zistenia Najvyššieho kontrolného úradu. Po odstránení chýb a nedostatkov očakávam aj väčšiu finančnú podporu zo strany, pre najmenej rozvinuté okresy zo strany ministerstva financií, nakoľko argumenty ministerstva financií boli, že naozaj tento projekt, tento projekt prináša malý rozvoj. Zároveň očakávam rovnaký proces pri ďalších zisteniach NKÚ. Očakávam od Najvyššieho kontrolného úradu jasné pomenovanie problému, tak ako sa to v tejto správe udialo, a od príslušných inštitúcií prípravu riešení, lebo len vtedy to má zmysel. Ešte raz ďakujem za kvalitnú prácu predsedovi Najvyššieho kontrolného úradu Karolovi Mitríkovi.
Kadúc, Miroslav, poslanec NR SR (2015-04-23):
Ja sa rovno spýtam pána ministra Počiatka, že či on mal tú vedomosť, že Váhostav je, alebo nie je v problémoch. Nemusí to byť ani s jeho rezortom, ale ma to zaujíma, či ste ako politik vedeli alebo nevedeli o problémoch Váhostavu.
P. Paška, predseda NR SR: (2006-10-24):
Prerušujem rokovanie o tomto bode programu. Vážené pani poslankyne, páni poslanci, chcem len znovu zopakovať, že na poslaneckom grémiu dnes pred obedom sme sa dohodli, že dnes ukončíme rokovanie 5. schôdze a že budeme hlasovať po prerokovaní všetkých bodov. Netušili sme vtedy pravdepodobne, že sa to natiahne. A zostáva nám posledný bod programu 5. schôdze a je to návrh volebného poriadku o voľbe a odvolávaní verejného ochrancu práv . Chcem vás upozorniť, že po prerokovaní tohto posledného bodu pristúpime k hlasovaniu o prerokovaných bodoch dnešného popoludnia. Takže tento návrh, ktorý vypracoval výbor pre ľudské práva, národnosti a postavenie žien, ste dostali ako tlač 109. Spravodajkyňa je určená pani poslankyňa Darina Gabániová. Požiadam ju, aby uviedla návrh.
Kollár, Boris, predseda NR SR (2022-03-16):
Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Ďakujem pekne, vyhlasujem rozpravu... (Reakcie z pléna.) Bolo to, ale zmizlo to, dobre. Tak končím možnosť prihlásiť sa do rozpravy. Uzatváram túto možnosť. Vystúpi teraz v rozprave pani poslankyňa Hajšelová.
Danko, Andrej, podpredseda NR SR (2024-10-23):
S reakciou poslankyňa Nash.
Šimko, Jozef, poslanec NR SR (2021-02-05):
Nie, ja sa k nemu. Už ma tretíkrát oslovujete, ja skutočne hovorím k veci. Ďakujem pekne.
Figeľ, Ján, podpredseda NR SR (2014-11-25):
Nech sa páči, s reakciou na faktické, Miroslav Beblavý.
Zmajkovičová, Renáta, podpredsedníčka NR SR (2012-09-21):
Pán poslanec Daniš.
Kozelová, Monika, poslankyňa NR SR (2022-05-05):
Pán poslanec Kuffa, vy ste lesník, že? Vy nie ste zdravotník, že? No, tak to aj vidno. Takže ja sa pripájam k tomu, čo vám odkazuje pani poslankyňa Cigániková, lebo je pravda, že tabletka „po“ značí niečo iné ako chemická tabletka, ktorú tu nemáme, takže stále, stále tu rozprávate o niečom, čo vlastne ani neexistuje, mi to pripadá jak ten môj škandál s tými včelami o zákone, ktorý sme ešte ani nezačali písať. To bolo tiež po prdeli, takže toto je tiež fajn. Pán poslanec Medvecký, mejdan, mejdan, fakt ako žúr to nebol, maidan sa to volá, maidan, dobre? A nehovorte mi o Donbase, lebo viete, ja mám 61 rokov, aj keď na to nevyzerám, pán poslanec, takže ja si veľmi dobre pamätám veľmi veľa vecí, omnoho viac ako vy, takže ma tu neškoľte. A podľa všetkého, vy ste teda Ukrajinec od Donbasu až po Luhánsko, až po neviem čo, až po Ľvov, takže vy ste rozsypaná rodina po celej Ukrajine, tak potom sa pýtam, čo tu robíte? Nech sa páči, choďte im pomôcť! Predpokladám, že vašu pomoc potrebujú, každého chlapa potrebujú. Verte tomu! Takže asi toľko. Ostatným ďakujem za všetko a skončila som.
B. Bugár, podpredseda NR SR: (2006-02-02):
Takže, nech sa páči, prezentujme sa a hlasujme o návrhu nepokračovať v rokovaní. (Hlasovanie.) Prítomných je 131 poslancov, za 58, proti 36, zdržalo sa 34, nehlasovali 3. Konštatujem, že tento procedurálny návrh sme neschválili. Nech sa páči, pán spravodajca.
Šeliga, Juraj, podpredseda NR SR (2020-10-13):
Ďakujem. S reakciou jeden. Pán poslanec Urban, nech sa páči.
Hrnčiar, Andrej, podpredseda NR SR (2017-12-01):
Tri faktické poznámky. Nech sa páči, pán poslanec Pčolinský.
M. Fronc, minister školstva SR: (2003-10-22):
Dôvod, ktorý viedol súčasnú vládu k zaradeniu vypracovania tohto zákona do programového vyhlásenia, sú dlhodobo pretrvávajúce rozdiely vo vzdelanostnej úrovni a v štruktúre vzdelanostných ustanovizní vysokoškolského typu. Za uplynulé desaťročie počet vysokoškolských študentov na Slovensku sa zvyšoval pomerne dynamicky a vzrástol o viac ako 80 %. Treba za týmto dynamickým vývojom vidieť aj tú skutočnosť, že v období posledných 10 rokov vzniklo viacero vysokoškolských ustanovizní v rôznych častiach a v rôznych lokalitách Slovenska. Výrazné rozšírenie možností vysokoškolského štúdia však neprinieslo nejaké markantné zmiernenie rozdielov vo vzdelanostnej úrovni občanov maďarskej národnosti vo vzťahu k vzdelanostnej úrovni občanov slovenskej národnosti. Treba konštatovať tiež skutočnosť, že z novozriadených vysokoškolských ustanovizní v tomto období mimo tradičných centier, univerzitných centier, nebola zriadená žiadna vysokoškolská ustanovizeň, ktorá sa nachádza v regióne, ktorý obývajú väčšinovo naši spoluobčania maďarskej národnosti. Univerzita sa navrhuje pomenovať po vedcovi J. Selyem a navrhuje sa, aby bola zriadená v meste Komárno. Navrhujeme, aby univerzita bola typu verejnej vysokej školy, ktorá bude vzdelávať budúcich ekonómov a manažérov na Ekonomickej fakulte, ďalej učiteľov základných a stredných škôl pre školy s vyučovacím jazykom maďarským na Pedagogickej fakulte a teológov a katechétov Reformovanej kresťanskej cirkvi na Slovensku na Reformovanej teologickej fakulte. Teda navrhujeme, aby univerzita sa v prvom kroku skladala z týchto 3 fakúlt. Chcem povedať, že práve Reformovaná kresťanská cirkev je jediná z tradičných cirkví, ktoré na Slovensku sú, ktorá nemá vlastnú fakultu, ktorá by mohla vzdelávať teológov a katechétov pre potreby veriacich tohto vierovyznania. Univerzita v procese návrhu prešla, tak ako ukladá zákon, vyjadrením Akreditačnej komisie, kde Akreditačná komisia veľmi vyvážene konštatuje pozitíva aj problémy, ktoré pri vzniku takejto univerzity by mohli byť. Navrhovaný zákon má dopad na štátny rozpočet, a preto aj podľa legislatívnych pravidiel je súčasťou návrhu aj doložka finančných a ekonomických vplyvov, ako aj vplyvu na zamestnanosť. Návrh zákona je spracovaný v súlade s legislatívnymi pravidlami. Páni poslanci a panie poslankyne, prosím vás o podporu predloženého návrhu zákona. Ďakujem.
Vaľová, Jana, poslankyňa NR SR (2015-12-04):
Ďakujem veľmi pekne. Pán poslanec, kde vy žijete? Keď vás niekto počúva, všetci sú tu teroristi, policajti sú zmagorení. Je toto normálne, čo vy rozprávate? Vy sa počúvate?! Bývalý minister obrany? Každého ste tu pourážali, každému ste vynadali do kriminálnikov, mne ste minule takisto povedali, že som podvodníčka. To, čo ste napísali na svoju stránku, vyšetrovala ma prokuratúra, počas vášho pôsobenia vo vláde museli vám to zmazať, pretože môžte ma nazývať, ako chcete, pretože ste klamali. A teraz nás všetkých nazývate teroristov a neviem akých. Vy sa nehanbíte? Aspoň trošku úcty majte k ľuďom a skúste sa zamyslieť nad tým, čo rozprávate. A ďalšiu vec, ktorú chcem povedať, viete, ja hovorím aj svojim poslancom v meste. Tí, čo kričia, nenesú zodpovednosť. A vy najviac kričíte a máte zodpovednosť nula. Keď ste ju mali, tak ste položili vládu. (Potlesk.) A teraz chcete nám hovoriť o tom, aké máme prijímať zákony? Akonáhle sa niečo stane v republike, tak prvý zase tam pôjdete kričať, aby premiér odstúpil a akí sme nekompetentní. Však preto to robíte. Aby sme nemali žiadne nástroje v rukách, aby sa čokoľvek v tomto štáte udialo, aby ste ohrozili bezpečnosť tohto štátu a potom aby ste mali preferencie vo voľbách. Veď o to vám ide. O tie preferencie. Preto ste taký nervózny. Viete, preto ste taký nervózny a preto tak dneska kričíte. A robíte všetko možné a urážate hlava-nehlava od polície až po občanov, až po a všetkých nás nazvete teroristov? No naozaj sa nad tým zamyslite. A myslím si, že bolo by namieste, keby ste sa už raz niekedy aj týmto ľuďom ospravedlnili a uznali si chybu. Ďakujem pekne.
Aštaryová, Zuzana, poslankyňa NR SR (2011-12-08):
Keďže návrh prerokúvame v skrátenom legislatívnom konaní, pristúpime k tretiemu čítaniu .
P. Paška, predseda NR SR: (2010-03-09):
(Hlasovanie.) 131 prítomných, 81 za, 1 proti, 49 sa zdržalo. Schválili sme návrh novely zákona č. 244/2002 Z. z. o rozhodcovskom konaní. Pán poslanec Lipšic teraz v prvom čítaní uvedie hlasovanie o vládnom návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a o zmene a doplnení niektorých zákonov . Je to tlač 1487.
Kollár, Boris, predseda NR SR (2022-09-28):
Stihnete to? Dobre.
Bugár, Béla, podpredseda NR SR (2018-02-06):
Otázne je, či aj vaši kolegovia sa tešia. Pán poslanec Antal.
Glváč, Martin, minister obrany SR (2015-09-25):
Ďakujem veľmi pekne. Predkladám na prerokovanie návrh zákona o štátnej službe profesionálnych vojakov a o zmene a doplnení niektorých zákonov, ktorého účelom je prispôsobiť štátnu službu profesionálnych vojakov novým podmienkam, zapracovať poznatky aplikačnej praxe a prejsť na filozofiu celoživotného povolania pre najkvalitnejších profesionálnych vojakov s dôrazom na veliteľský zbor a špičkových odborníkov. Teraz budem ešte trošku viac o tomto zákone hovoriť, o porovnaní nového a starého zákona, čo sa zavádza v tomto zákone, pretože tento zákon sa pripravoval viac ako dva roky. Rok bol tuná v parlamente a sú doňho zapracované aj pripomienky a návrhy, ktoré vzišli z výborov. V porovnaní s doterajšou právnou úpravou návrh zákona obsahuje tieto najdôležitejšie zmeny: - Rozširujú sa súčasné druhy štátnej služby o stálu štátnu službu a krátkodobú štátnu službu. - Menia sa maximálne doby štátnej služby a predlžujú sa vekové hranice pre jednotlivé vojenské hodnosti. - Zavádzajú sa nové pravidlá vytvárania služobnej kariéry profesionálneho vojaka a posilňujú sa právomoci veliteľov pri povyšovaní a pri ustanovení profesionálnych vojakov do funkcií prostredníctvom personálnych zámerov. - Menia sa ustanovenia o vojenských hodnostiach a hodnostných zboroch, zrušuje sa hodnostný zbor práporčíkov, pričom vojenské hodnosti práporčíkov sa transformujú do hodnostného zboru poddôstojníkov. - Zavádza sa nový spôsob ukladania disciplinárnych opatrení formou rozkazového konania, ktorým sa sleduje zjednodušenie a zrýchlenie disciplinárneho konania. - Rozširuje sa tabuľka hodnostných platov o dva platové stupne, keďže sa predpokladá, že štátna služba v časti profesionálnych vojakov bude trvať až do veku 55 rokov. - Sprísňujú sa podmienky a obmedzuje sa doba poberania náhrady cestovných výdavkov na návštevu rodiny. V nadväznosti na novú právnu úpravu sa navrhujú aj zmeny súvisiacich právnych predpisov. Zohľadnili sme okrem pripomienok poslancov a legislatívy aj požiadavky v združení vojenských zoskupení a naozaj tento zákon prešiel diskusiou vyše dvojročnou. Ďakujem.
Muňko, Dušan, poslanec NR SR (2013-12-12):
Pán poslanec Brocka, mrzí ma to farizejstvo. Vy veľmi dobre viete, že ústavný súd mi prisúdil to, čo tu povedal pán Číž, peniaze. Ja som tie peniaze neprevzal, nechal som ich Sociálnej poisťovni, celý plat dostala Detská fakultná nemocnica, ešte nielen môj plat, aj môjho asistenta. Mňa, ale prekvapuje váš návrh, keď máte vo vlastnej strane nominanta Pošty, nevrátila nič, železničiari nevrátili nič, podpredseda, nechcel som to tu hovoriť, parlamentu berie z európskeho, tak nech odovzdá takisto ten plat pre Detskú fakultnú nemocnicu, alebo pre ktorúkoľvek charitatívnu organizáciu a potom daná bude rovnosť. Ale vytypovať a proste veci hovoriť, to je jedna vec. Druhá vec, pán Brocka, hovoríte stále o II. pilieri. Musím reagovať ako ekonóm a ako občan, aj ako generálny riaditeľ. Všetci sú blbí v Európe, len na Slovensku sme múdri k II. pilieru. Na Slovensku máme výborne, pokiaľ sa týka, výbornú ekonomiku. V európskej dvanástke vieme, koľko, alebo v európskej starej dvanástke vieme, ako je nastavený II. pilier, aké percentá boli, jedine Slovensko dalo 9 %. Nehovorím o tom, čo ste povedali, pretože hovoríte, že znárodní. Čo spravilo Maďarsko? Neznárodnilo. Čo spravilo Poľsko? Neznárodnilo. Čo spravilo Anglicko, aby dorovnalo? Čo spravilo Chile? A vymenujem vám jednotlivé krajiny, pokiaľ sa týkajú II. piliera. Ale nemusíte mať obavy, pán poslanec, už sa začínajú vyplácať budúci rok, lebo tento rok budeme musieť prijať anuitnú novelu. O chvíľočku sa začínajú vyplácať prvé dôchodky. Som zvedavý, čo bude strana KDH a hlavne ekonomickí experti hovoriť, keď sa budú vyplácať dôchodky z II. piliera. Ak si myslíte, že bol druhý pilier dobre nastavený, ako je nastavený, ja netvrdím, že netreba II. pilier, lebo II. pilier je zásluhový, len v II. pilieri po prepočtoch malo byť nie 1 mil. 300-tis. ľudí, keď zoberiete a prepočítate to, zhruba do 100-tis. ľudí. Vtedy sa môžeme baviť samozrejme nadväzne na to III. pilier a samozrejme musí byť dobrý, aj kapitálový trh. Takže to musíme si tiež povedať. Ale hovorím, výsledky vám iste to, čo je z II. piliera a to, čo dorovnáva Poľsko, alebo to, čo dorovnáva Maďarsko, som zvedavý, čo budete hovoriť, či už budete vo vláde vy, alebo bude niekto druhý, čo budete dorovnávať. Len chcel som vás znova upozorniť na to, aby sme neprekrúcali veci, lebo ja hovorím jednu vec. Česi bratia, čo idú robiť s II. pilierom? Nikto tomu nevenuje pozornosť...(Prerušenie vystúpenia predsedajúcim.)
Kollár, Boris, predseda NR SR (2023-06-22):
To je Štátny fond rozvoja bývania, áno?
Vons, Peter, poslanec NR SR (2022-03-22):
Ďakujem, ja už to tiež nebudem naťahovať. Takže hlasovanie bude dnes o 17.00 hod. Ďakujem.
Klus, Martin, podpredseda NR SR (2019-11-27):
Takže bod 1 a 4. Prezentujme sa a hlasujme. (Hlasovanie.) Prítomných 140, za 53, proti 8, zdržalo sa 73, nehlasovali 6. Konštatujem, že tento bod sme neschválili.
Bugár, Béla, podpredseda NR SR (2018-06-13):
Áno, ďakujem. Takže pristúpime k jednotlivým hlasovaniam. Prosím teraz pána poslanca Kvorku, aby uviedol hlasovanie v druhom čítaní o vládnom návrhu zákona o rybárstve (tlač 937). [Hlasovanie o vládnom návrhu zákona o rybárstve a o doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov , tlač 937.]
I. Mikloš, podpredseda vlády a minister financií SR: (2005-12-08):
Ďakujem pekne.
V. Palko, poslanec: (2009-12-09):
A, samozrejme, keď ste ma, pán poslanec Rafaj, prirovnali k Samuelovi Johnsonovi, tak tým ste ma naozaj neurazili.
Paška, Pavol, poslanec NR SR (2011-03-22):
Ďakujem pekne, pán predseda. Žiadam, aby sme v prípade, ak prejde návrh pána poslanca Dostála, opätovne hlasovali o ponechaní bodu 24 ako súčasť programu tejto schôdze. Chcem vás upozorniť, aj pána kolegu Dostála na to, že ide o štandardnú, ústavou zaručenú legislatívnu iniciatívu poslanca Národnej rady a vyňatie programu a bránenie je porušovanie ústavy, na ktoré si síce pomaly už deviaty mesiac u vás ako základný štandard vášho fungovania zvykáme, ale nehodláme ho rešpektovať a akceptovať. Ešte raz vás žiadam, vážený pán predseda, aby ste napĺňali zákon o rokovacom poriadku a ústavu. Každý riadne zvolený poslanec alebo poslankyňa Národnej rady má ústavou garantovanú legislatívnu iniciatívu a akékoľvek zneužívanie procedurálnych návrhov je porušením ústavy.
Danko, Andrej, predseda NR SR (2017-05-11):
Ďakujem. Reakcia pani poslankyne nie je na faktické. Poprosím, pán poslanec Galek. Pripraví sa pán poslanec Ivan.
Kočiš, Eduard, poslanec NR SR (2021-03-16):
Ďakujem pekne za slovo, pán predsedajúci. Pán kolega Hus, súhlasím s vaším názorom, že národný cintorín by mal zostať iba v Martine, nakoľko martinský cintorín spĺňa aj kapacitne, aj z historického hľadiska všetky tieto náležitosti, ako bolo vo vašom prednese uvedené. Neznamená to však, že by som chcel dávať nejako do úzadia historickú hodnotu Ondrejského cintorína, ale čo sa týka národného cintorína, tak už mnohí velikáni predo mnou to povedali, ale skúsim to zopakovať, že Martin má národný cintorín a národný cintorín má Martin. Takže z tohto dôvodu by som chcel naozaj apelovať na predkladateľov tohto návrhu zákona, aby tento návrh zákona buď to stiahli, alebo snažili sa nájsť hlavne s umeleckou obcou, predstaviteľmi mesta Martin a príslušnými inými inštitúciami, ktoré k tomuto návrhu zákona majú určite čo povedať, nejaké spoločné stanovisko, nejaký konsenzus, aby jednoducho nevznikali v spoločnosti, ktorá je už takto veľmi, veľmi polarizovaná touto vládou, ešte iné vášne, ktoré vznikajú teraz ohľadne martinského cintorína. Spomeniem len petíciu, ktorú už začali zbierať občania, aby naozaj iba martinský cintorín bol uvedený ako národný cintorín. Čiže ešte raz skúsim apelovať na predkladateľov návrhu zákona, nechajme martinský cintorín martinským cintorínom, nechajme ho národným cintorínom a Ondrejskému cintorínu skúsme nájsť nejaké iné uplatnenie alebo iný štatút, ale nezavádzajme, aby aj Bratislava mala národný cintorín, naozaj to nie je potrebné.
Blaha, Ľuboš, podpredseda NR SR (2024-02-09):
Ďakujem pekne. Vyhlasujem rozpravu za skončenú. Chce k rozprave zaujať stanovisko navrhovateľ? Pán minister, stručne, nech sa páči.
V. Veteška, podpredseda NR SR: (2004-01-22):
Otváram všeobecnú rozpravu. Písomné prihlášky nemám žiadne. Otváram možnosť ústnych prihlášok. Nikto sa nehlási. Končím možnosť ústnych prihlášok a prerušujem rokovanie o tomto bode programu. Pristúpime k prvému čítaniu o vládnom návrhu zákona, ktorým sa mení a dopĺňa zákon č. 95/2002 Z. z. o poisťovníctve a o zmene a doplnení niektorých zákonov v znení zákona č. 430/2003 Z. z. Vládny návrh zákona ste dostali ako tlač 510. Návrh na jeho pridelenie na prerokovanie výborom máte v rozhodnutí č. 517. Prosím pána podpredsedu vlády, aby predložil uvedený vládny návrh zákona.
Sulík, Richard, predseda NR SR (2010-12-09):
Prosím, hlasujte, teraz. (Hlasovanie.) Zo 136 prítomných poslancov, hlasovalo 95 za, 2 proti, 39 sa zdržalo. Tento návrh bol schválený. Tretí návrh poprosím.
Pellegrini, Peter, predseda NR SR (2015-02-18):
Pán poslanec Galko.
T. Cabaj, podpredseda NR SR: (2009-06-25):
Slovo má pani poslankyňa Vaľová. Pripraví sa pani poslankyňa Ágnes Biró.
Grendel, Gábor, podpredseda NR SR (2023-06-14):
Pán poslanec Vladimír Faič.
Jurinová, Erika, podpredsedníčka NR SR (2015-07-02):
Ďakujem, pán poslanec. Pán minister, chcete ešte k tomu?
Poliačik, Martin, poslanec NR SR (2013-10-24):
Lucia, som veľmi rád, že zazneli opäť tie výroky z minulosti, že pri návrhu s podobnou logikou ako je ten, ktorý máme teraz na stole, čo vtedy povedal pán Ondruš, ktorý je teraz štátny tajomník, čo vtedy povedala pani Tomanová, ktorá je bývalá ministerka, a ako ja som veľmi zvedavý, ako napr. pani Tomanová zahlasuje pri tomto zákone, ak ostane v tej podobe, v ktorej je teraz a nebude vrátený na prepracovanie. Ja som tiež zvedavý, ako zahlasuje pán kolega Blaha, veľký advokát nepodmieneného príjmu, a to nie že nepodmieneného príjmu nastaveného na hranicu základnej solidarity, tak ako je to popísané v odvodovom bonuse, on presadzuje myšlienku z tej nemeckej koncepcie nepodmieneného základného príjmu, to znamená príjem, vďaka ktorému človek vôbec nemusí pracovať a môže robiť iba to, čo chce, čo ho baví, čo v Nemecku sa pohybuje podľa teoretikov základného príjmu niekde okolo 1 500 eur, dokonca v Švajčiarsku bude teraz referendum o nepodmienenom základnom príjme, ktorý má byť vo výške 2 000 eur. A toto pán kolega Blaha obhajuje vo svojej teoretickej práci a akademickej práci. A som veľmi zvedavý, ako s týmto prístupom ku svetu môže zahlasovať za zákon, ktorý hovorí, že ak niekto odmietne pracovať pri verejnoprospešných prácach, tak nedostane od štátu vôbec nič. To je podľa mňa tak obrovský rozpor, že to jeden človek v rámci konzistentného konania jednoducho nemôže uniesť. Ďakujem.
Šeliga, Juraj, podpredseda NR SR (2020-04-07):
Páni poslanci, ešte vydržíme, kým dokončí pán minister.
Žiga, Peter, podpredseda NR SR (2024-01-16):
Pán poslanec Krúpa.
Kremský, Peter, poslanec NR SR (2020-07-09):
Ďakujem, pán predsedajúci. Ja chcem zareagovať na pána poslanca Kotlebu, ktorý nám tu opäť predviedol plamennú reč jánošíkovskú, pretože on by chcel bohatým brať a chudobným dávať, a ale nezabudnime, že aj Juraj Jánošík bol zbojník, aj keď sympatický, takže neviem, pán Kotleba, či sa chcete aj vy stať zbojníkom. Spomínate tu ľudí, ktorí majú minimálny plat. Viem, že vy aj pomáhate niektorým, ale škoda, že im nedáte aspoň 1 500 euro, iba 1 488, to je škoda. Chcem len k tým bankám povedať to, ja banky nechcem obhajovať, sú to len firmy, ktoré takisto chcú svoj zisk a idú po ňom veľmi tvrdo a požičiavajú peniaze nie preto, že je to charita, ale preto, že sa im to oplatí, že na tom zarobia, to všetci vieme a to si nemusíme hovoriť. Ale fakt je ten, že sa tu operuje vysokými poplatkami za účty a tak ďalej. Áno, niektoré poplatky za účty stúpajú a sú to najmä poplatky za manipuláciu s hotovosťou. Neviem ako vy, ale ja už veľa rokov sa snažím nechodiť na poštu a neplatiť tam šeky v hotovosti. Doteraz nechápem ľudí, ktorí tam stoja 15-20 minút, a len za to, aby v hotovosti zaplatili svoj šek, ktorý môžu zaplatiť aj z účtu, a takisto chodia do banky vkladať si tam peniaze v hotovosti, potom si ich zase vyberajú, ako myslím si, že mali by ste svoju energiu venovať práve poučeniu takýchto ľudí, ktorí možno o tom nevedia, že existujú bezplatné produkty. Ja mám účty asi v 4 bankách a mám ich zadarmo a funguje to a myslím si, že je škoda, ak strašíte tu ľudí obrovskými poplatkami, keď môžu mať účty zadarmo. Ďakujem.
Klus, Martin, podpredseda NR SR (2019-10-24):
Ďakujem. Na vystúpenie pani poslankyne registrujem až 9 faktických poznámok. S prvou faktickou poznámkou pán poslanec Krajčí.
Blanár, Juraj, podpredseda NR SR (2021-10-05):
Teraz o slovo požiadal pán spravodajca, udeľujem mu slovo, nech sa páči.
Pellegrini, Peter, predseda NR SR (2024-02-13):
Prosím, prezentujme sa a hlasujme o návrhu spravodajcu o pridelení návrhu výborom, určení gestorského výboru a určení lehôt na prerokovanie. (Hlasovanie.) Prítomných 134 poslancov, za 119, proti 4, zdržalo sa 11 poslancov. Konštatujem, že sme tento návrh schválili. Poprosím teraz pána poslanca Igora Šimka, aby uviedol v prvom čítaní hlasovanie o vládnom návrhu zákona o ochrane spotrebiteľa, tlač 53, bod 16 schváleného programu. Nech sa páči, pán poslanec. (Hlasovanie o vládnom návrhu zákona o ochrane spotrebiteľa a o zmene a doplnení niektorých zákonov , tlač 53.)
Blanár, Juraj, podpredseda NR SR (2021-02-04):
Chcel som, pán poslanec, povedať, že počas faktickej vám neviem vrátiť čas, tak vám dávam teraz pol minúty, môžete pokračovať. (Reakcia z pléna.) Tak potom to nebolo úprimné, ale falošné. Takže na faktické poznámky bude reagovať pán poslanec Bubnár, nech sa páči. Nech sa páči.
Šimečka, Michal, podpredseda NR SR (2024-06-11):
Ďakujem. Reakcia na faktické poznámky, pán poslanec Bužo.
A. Belousovová, podpredsedníčka NR SR: (2009-09-16):
Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Ústne sa do rozpravy neprihlásil nikto. Uzatváram možnosť podania ústnych prihlášok do rozpravy a zároveň vyhlasujem rozpravu za skončenú a prerušujem rokovanie o tomto bode programu. Ďalším bodom programu je Informácia o vydaných aproximačných nariadeniach vlády Slovenskej republiky v I. polroku 2009 a o zámere prijímania aproximačných nariadení vlády Slovenskej republiky v II. polroku 2009 . Materiál vlády má tlač 1146. Slovo má znovu ministerka spravodlivosti pani Petríková. Nech sa páči, uveďte tento materiál.
Ďuriš Nicholsonová, Lucia, podpredsedníčka NR SR (2017-06-15):
Dobre, tak prerušujem rokovanie o tomto bode programu.